The Greatest Showman

The Greatest Showman er en amerikansk historisk filmmusikal fra 2017, regissert av Michael Gracey. Manuset ble skrevet av Jenny Bicks og Bill Condon. Hugh Jackman, Zac Efron, Michelle Williams, Rebecca Ferguson og Zendaya Coleman spiller hovedrollene. Filmen er inspirert av livet til sirkuseier P. T. Barnum og skapelsen av sirkuset Barnum & Bailey Circus. En rekke historiske personer dukker opp i filmen, blant andre operasangeren Jenny Lind og sirkusartisten Tom Thumb.
Filmen hadde verdenspremière om bord RMS «Queen Mary 2» 8. desember 2017. Den hadde kinopremière i USA 20. desember 2017 og i Norge 12. januar 2018. The Greatest Showman fikk blandet kritikk. Anmelderne roste skuespillet, musikken og scenebildet, men kritiserte balansen mellom fiksjon og fakta. Filmen vant en Golden Globe for låten «This Is Me» og ble nominert til priser for beste musikal eller komedie og beste mannlige hovedrolle (Jackman).Musikken ble komponert av John Debney og Joseph Trapanese, mens sangtekstene ble skrevet av Justin Paul og Benj Pasek.


== Handling ==
P.T. Barnum (Hugh Jackman) forsøker å komme seg opp og frem for å kunne gi kona Charity (Michelle Williams) og deres barn et trygt liv. Først åpner han museet Barnum's American Museum med rariteter i New York. Når det ikke blir vellykket, slår han seg sammen med manusforfatter Phillip Carlyle (Zac Efron) og samler en gjeng unike personligheter til et freakshow. Det blir en publikumssuksess, til tross for dårlig kritikk. Barnums higen etter anerkjennelse fører etter hvert til at han blir impresario for den svenske operasangeren Jenny Lind (Rebecca Ferguson). Det byr på flere utfordringer, både på det private og profesjonelle plan.


== Medvirkende ==
Hugh Jackman som P.T. Barnum
Ellis Rubin spiller Barnum som ung
Ziv Zaifman har sangstemmen til Barnum som ung
Zac Efron som Phillip Carlyle
Michelle Williams som Charity Barnum
Skylar Dunn spiller Charity som ung
Rebecca Ferguson som Jenny Lind
Loren Allred har sangstemmen til Lind
Zendaya Coleman som Anne Wheeler
Keala Settle som Lettie Lutz
Sam Humphrey som Charles Sherwood Stratton («Tom Thumb»)
Austyn Johnson som Caroline Barnum
Cameron Seely som Helen Barnum
Paul Sparks som James Gordon Bennett
Yahya Abdul-Mateen II som W.D. Wheeler
Natasha Liu Bordizzo som Deng Yan
Eric Anderson som herr O'Malley
Daniel Everidge som The Lord of Leeds
Shannon Holtzapffel som Prince Constantine
Luciano Acuna jr. som Fedor Jeftichew
Danial Son og Yusaku Komori som Chang og Eng Bunker
Gayle Rankin som Victoria av Storbritannia
Fredric Lehne som Benjamin Hallett
Kathryn Meisle som Hannah Hallett
Will Swenson som Philo Barnum


== Musikk ==

Benj Pasek og Justin Paul skrev ni låter til filmen. Musikkalbumet til filmen gikk til førsteplass på USAs albumliste Billboard 200.
«The Greatest Show» – Hugh Jackman, Zac Efron, Zendaya
«A Million Dreams» – Ziv Zaifman, Jackman, Michelle Williams
«A Million Dreams (Reprise)» – Austyn Johnson, Cameron Seely
«Come Alive» – Jackman, Keala Settle, Daniel Everidge, Zendaya
«The Other Side» – Jackman og Efron
«Never Enough» – Loren Allred
«This Is Me» – Settle
«Rewrite the Stars» – Efron og Zendaya
«Tightrope» – Williams
«Never Enough (Reprise)» – Allred
«From Now On» – Jackman


== Referanser ==


== Eksterne lenker ==
(en) The Greatest Showman på Internet Movie Database 
(sv) The Greatest Showman i Svensk Filmdatabas 
(da) The Greatest Showman i Danmark Nationale Filminstitut 
(fr) The Greatest Showman på Allociné 
(nl) The Greatest Showman på MovieMeter 
(en) The Greatest Showman på AllMovie 
(en) The Greatest Showman på Rotten Tomatoes 
(en) The Greatest Showman på Metacritic 
(en) The Greatest Showman på Box Office Mojo